Καδμεία της Ηπείρου

Η Καδμεία (4ος - 3ος αιώνας π.Χ.) ήταν μια πριγκίπισσα των Μολοσσών, μέλος της Δυναστείας των Αιακιδών, βασιλέων της Ηπείρου κατά την αρχαιότητα. 
Βιογραφία
Πατέρας της ήταν ο Αλέξανδρος Α΄ και μητέρα της η Κλεοπάτρα, πριγκίπισσα της Μακεδονίας, αδελφή του Αλεξάνδρου του Μέγα. 

Ο πατέρας της, Αλέξανδρος, έχασε τη ζωή του το 331 π.Χ. κατά τη διάρκεια μιας εκστρατείας στην Ιταλία. Το 302 π.Χ. οι Μολοσσοί ανατρέπουν το δεκαεπτάχρονο βασιλιά τους, Πύρρο, ανεβάζοντας στο θρόνο τον αδελφό της Καδμείας, Νεοπτόλεμο.Πλούταρχος, «Βίοι Παράλληλοι: Πύρρος», §4 Ωστόσο το 296 π.Χ. ο Πύρρος επιστρέφει στην Ήπειρο, με την υποστήριξη του ηγεμόνα της Αιγύπτου, Πτολεμαίου Α' του Σωτήρος.Παυσανίας, «Ελλάδος περιήγησις», 1.11.5 Πύρρος και Νεοπτόλεμος συμφωνούν να συμβασιλέψουν, ωστόσο η σχέση τους είναι κάθε άλλο παρά αρμονική. Γύρω στο 295 π.Χ. ο Νεοπτόλεμος καταστρώνει σχέδιο εξόντωσης του Πύρρου, το οποίο αφηγείται ενθουσιασμένος στο σπίτι της αδελφής του Καδμείας . Εκεί το σχέδιο κρυφακούει μια υπηρέτρια, η Φαιναρέτη, η οποία μεταφέρει τις πληροφορίες στη σύζυγο του Πύρρου, Αντιγόνη. Τελικά ο Νεοπτόλεμος βρίσκει πρώτος το θάνατο από τον Πύρρο την ίδια χρονιά. Για τη μεταγενέστερη ζωή της Καδμείας δεν γνωρίζουμε κάτι περισσότερο.Πλούταρχος, «Βίοι Παράλληλοι: Πύρρος», §5

 Χρονολόγιο 
 Έτος (π.Χ.)   Γεγονός   Γέννηση της Καδμείας, κόρης του βασιλιά Αλεξάνδρου Α΄ και της Κλεοπάτρας. 331 π.Χ. Ο Αλέξανδρος χάνει τη ζωή του καθώς διέσχιζε με το στρατό του ένα ποτάμι στην Πανδοσία. Τον διαδέχεται η χήρα του, Κλεοπάτρα, ως επίτροπος του ανήλικου γιου του, Νεοπτόλεμου. 330 π.Χ. Η Ολυμπιάδα μεταβαίνει στην Ήπειρο, αλλά λίγο αργότερα η κόρη της Κλεοπάτρα μεταβαίνει στην Πέλλα. Ο Αιακίδης κυβερνά την Ήπειρο. 323 π.Χ. Θάνατος του Αλεξάνδρου του Μέγα στη Βαβυλώνα. 318 π.Χ. Γεννιέται ο Πύρρος της Ηπείρου, γιος του Αιακίδη και της Φθίας. 313 π.Χ. Ο Αιάκίδης επιστρέφει στο θρόνο μετά από εξορία τριών ετών. Συγκρούεται δύο φορές με το Φίλιππο, αδελφό του Κάσσανδρου, και χάνει τη ζωή του κοντά στις Οινιάδες. Τον διαδέχεται ο μεγαλύτερος αδελφός του, Αλκέτας. 307 π.Χ. Κουρασμένοι από τη διακυβέρνηση του Αλκέτα, οι Ηπειρώτες δολοφονούν εκείνον και δύο από τους γιους του. Στο θρόνο ανεβαίνει ο ανήλικος ακόμη Πύρρος, ο οποίος είχε καταφύγει στην Ιλλυρία. 302 π.Χ. Οι Μολοσσοί ανατρέπουν τον Πύρρο και τον εξορίζουν. Στο θρόνο ανεβαίνει ο Νεοπτόλεμος. 296 π.Χ. Επάνοδος του Πύρρου με τη βοήθεια του ελληνιστικού κράτους της Αιγύπτου. Πύρρος και Νεοπτόλεμος μοιράζονται τη διακυβέρνηση του βασιλείου. π. 295 π.Χ. Ο Νεοπτόλεμος συνωμοτεί κατά του Πύρρου, σχέδιο που αποκαλύπτεται στο σπίτι της Καδμείας. Τελικά βρίσκει πρώτος το θάνατο από τον αντίπαλό του.

 Δείτε επίσης 
Δυναστεία των Αιακιδών
Αρχαία Ήπειρος
Ελληνιστική περίοδος

 Παραπομπές 

Κατηγορία:Δυναστεία των Αιακιδών
Κατηγορία:Βασίλισσες και Πριγκίπισσες της Ηπείρου
Κατηγορία:Ελληνίδες Βασίλισσες και Πριγκίπισσες Ελληνιστικής περιόδου